ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
حکومت شمال مشرق کو ملک کی ترقی کا انجن بنانے کیلئے کام کررہی ہے: سربانند سونووال
مرکزی وزیر سربانند سونووال نےآبی گزرگاہوں سےمتعلق شراکت داروں کے اجلاس میں شرکت کی
نئی دہلی:27؍اگست،2021۔بندرگاہوں ، جہاز رانی ، آبی گزرگاؤں اور آیوش کےمرکزی وزیر جناب سربانند سونووال نے آج گوہاٹی میں آبی گزرگاہوں سے متعلق شراکت داروں کے اجلاس سے خطاب کرتے ہوئے کہاکہ مرکزی حکومت شمال مشرق کو ملک کی ترقی کاانجن اور اس خطے کو تیزی سے ترقی کے راستے پر لے جانے کیلئے سخت محنت کررہی ہے ۔
فورم سے خطاب کرتے ہوئے جناب سونووال نے کہاکہ مرکزی حکومت شمال مشرقی خطے کو سب سے زیادہ ترجیح دے رہی ہے۔ انہوں نے زور دیکرکہا کہ 2014 سے وزیراعظم شمال مشرقی خطے پر خصوصی توجہ مرکوز کرکے ملک کی ترقی کیلئے کام کررہے ہیں۔ انہوں نے مزیدکہا کہ اس خطے میں واٹر وے کنیکٹیویٹی پر اب خصوصی توجہ دی جارہی ہے ،اس کے نتیجے میں مونگلا اور چٹگانگ بندرگاہیں ہمارے لیے اب قابل رسائی ہیں۔انہوں نے شمال مشرقی خطے کے تمام اسٹیک ہولڈر سے زور دیکرکہا کہ وہ اس کنکلیو سے فائدہ اٹھائیں اور اسے ترجیح دیں۔ اس خطے سے پروڈکٹس کو بیرون ملک برآمد کیا جاسکتا ہے۔
بندرگاہوں ،جہازرانی اور آبی گزرگاہوں کے مرکزی وزیر مملکت جناب شانتانوٹھاکر نے کہا کہ جہازرانی کی وزارت شمال مشرقی علاقوں کی اقتصادی ترقی اور آبی وسائل اور آبی گزرگاہوں کا استعمال کرنے کیلئے مختلف اقدامات کررہی ہے۔
اس موقع پر آسام کے وزیر اعلیٰ جناب ہیمنت بسواشرما نےکہا کہ یہ کنکلیو یہ تصورکرنےکیلئے ایک پلیٹ فارم ہے کہ کیسے آبی وسائل کو اقتصادی ترقی کےلئے استعمال کیا جاسکتا ہے۔ اس طرح کی بات چیت کےذریعے خیالات کے تبادلےسے شمال مشرقی خطے کو اپنے پروڈکٹ کے لئے بازار حاصل کرنے میں مدد ملے گی۔
انڈسٹریز اور کامرس ،ٹرانسپورٹ اور ہنرمندی کے فروغ کے وزیر جناب چندرموہن پٹواری نے ریاست میں اس طرح کے اجلاس کے انعقادکیلئے اور شمال مشرقی خطے میں آبی گزرگاہوں کی ترقی کیلئے اقدامات کرنے کیلئے جناب سربانند سونووال کاشکریہ اداکیا۔
اس کنکلیو میں آسام کے ریاستی وزیر جناب پیجوش ہزاریکا ،جناب سنجیورنجن، سکریٹری، بندگاہوں،جہاز رانی اور آبی گزرگاہوں کی وزارت، جناب جینت سنگھ، وی سی، آئی ڈبلیو اے آئی، جناب امیتابھ کمار ،ڈی جی ، جہاز رانی، جناب وینیت کمار ،چیئرمین کولکاتا پورٹ ٹرسٹ، جناب بھوشن کمار،جوائنٹ سکریٹری، بندرگاہوں ، جہازرانی اور آبی گزرگاہوں کی وزارت کے علاوہ دیگر افراد نے شرکت کی۔
وزارت دفاع
گجرات کے کیوڑیا میں کمبائنڈ کمانڈرس کانفرنس کا آغاز
تینوں مسلح افواج کے کمانڈو کی کمبائنڈ کمانڈرس کانفرنس  4 مارچ 2021 کو گجرات کے کیوڑیا میں شروع ہوچکی ہے۔کانفرنس میں ملک کی سرکردہ فوجی قیادت مسلح افواج کی سکیورٹی کی حالت اورفاعی تیاریوں کا جائزہ لے رہی ہے۔4 مارچ سے 6 مارچ تک اس تین روزہ کانفرنس کے دوران مستقبل کے لیے مشترکہ فوج کا نظریہ تیار کرنے کے لیے ضروری انتظامی امور پر غوروفکر کیا جارہاہے۔ کانفرنس کے دوسرے دن وزیر دفاع جناب راج ناتھ سنگھ صلاح ومشورے کے لیے وزارت دفاع کے سکریٹری سطح کے افسران کی ٹیم کے ساتھ مسلح افواج کے کمانڈروں کی کانفرنس میں شامل ہوں گے۔تیسرے اور آخری دن اختتامی اجلاس کی صدارت وزیراعظم جناب نریندرمودی کریں گے جس میں قومی سلامتی کے مشیر جناب اجیت ڈوبھال بھی موجود رہیں گے۔
گزشتہ برسوں کے مقابلے اس سال کانفرنس میں ایک بڑی تبدیلی کی گئی ہے۔اس سال کانفرنس کا دائرہ وسیع کیا گیا ہے۔ اس سے تینوں افواج سے تقریبا 30 افسران اور مختلف رینکوں کے فوجیوں کی کثیر جہتی، انٹرایکٹیو، غیرروایتی اور باخبر حصہ داری ہورہی ہے۔خاص طور سے مسلح افواج کے لیے اہم امور اور قوم کی تعمیر میں ان کے رول پر مذاکرہ اور صلاح ومشورہ کے سلسلے کو شامل کیا گیا ہے۔اس کے علاوہ دفاعی ملازمین کی کثیر جہتی حصہ داری کے ساتھ سب سے سینئر سیاسی اور نوکر شاہی سے جڑے افسران کی حصہ داری شامل ہے۔
یہ دھیان رکھنا دلچسپ ہے کہ 2014 میں سی سی سی کا انعقاد دہلی میں کیا گیا تھا۔ تب سے اس کا انعقاد ملک بھر میں مختلف جگہوں پر کیا گیا ہے۔2015 میں یہ کانفرنس آئی این ایس وکرمادتیہ اور 2017 میں دہرہ دون میں واقع انڈین ملٹری اکیڈمی میں منعقدکی گئی تھی۔سی سی سی کا آخری ایڈیشن 2018 میں ایئرفورس اسٹیشن، جودھپور میں دو دن کی مدت میں منعقد کیا گیا تھا۔ ملک کے دفاعی نظام میں کئی اہم تبدیلیاں واقع ہوئی ہیں جن میں پہلی بار آرمی چیف کی تقرری اور دفاعی امور کے محکمہ  کا قیام شامل ہے اور مسلح افواج کی جدید کاری اور تبدیلی کو متاثر کرنے والے متعدد اہم اور مختلف ایشوز فی الحال سرگرمی کے ساتھ زیر غور/زیرنفاذ ہیں۔
۔۔۔۔۔۔۔۔۔۔۔۔۔۔

U.NO. 2408
(Visitor Counter : 91
الیکٹرانکس اور اطلاعات تکنالوجی کی وزارت
ہندوستان کے مستقل مشن نے ہندوستان کے آئی ٹی ضابطوں ، 2021 کے سلسلے میں انسانی حقوق کونسل کےخصوصی برانچ کی طرف سے اٹھائے گئے خدشات کا جواب دیا
مختلف اسٹیک ہولڈرز کے ساتھ گفت و شنید اور تبادلہ خیال کے بعد آئی ٹی قواعد کو حتمی شکل دی گئی-جس نے ہندوستان کے مستقل مشن کو واضح کیا
ان قواعد کو سوشل میڈیا کے عام صارفین کو بااختیار بنانے کے لئے تیار کیا گیا ہے
نئی دہلی ،20 جون : جنیوا میں اقوام متحدہ کے دفتر اور دیگر بین الاقوامی تنظیموں کے لئے ہندوستان کے مستقل مشن نے ہندوستان کی انفارمیشن ٹکنالوجی  قواعد ، 2021 کے بارے میں انسانی حقوق کونسل کی خصوصی طریقہ کار برانچ کی طرف سے اٹھائے جانے والے خدشات کا جواب دیا ہے۔ہندوستان کے مستقل مشن کے ذریعہ لکھے گئے خط میں ذکر کیا گیا ہے کہ:
"جنیوا میں اقوام متحدہ کے دفتر اور دیگر بین الاقوامی تنظیموں کے دفتر میں ہندوستان کے مستقل مشن نے انسانی حقوق کونسل کی خصوصی طریقہ کار برانچ کا شکریہ ادا کرتا ہے اور مشترکہ مواصلاتی نمبر او ایل آئی این ڈی 8/2021 بتاریخ 11 جون ، 2021 کا حوالہ دینے کا خیرمقدم کرتا ہے۔ اظہار رائے اور اظہار خیال کی آزادی کی حمایت اور فروغ اوراس کے تحفظ کے تعلق سے خصوصی نمائندہ کی طرف سے، پرامن اسمبلی اور اداروں کی آزادی و خود مختاری نیزان کے حقوق سے متعلق خصوصی نمائندہ اور رازداری کے حق پر خصوصی نمائندہ اور ہندوستان کے انفارمیشن ٹکنالوجی قواعد ، 2021 کے سلسلے میں ایک مختصر معلوماتی نوٹ منسلک کرتا ہے''۔
ہندوستان کا مستقل مشن اس تعلق سے بھی روشنی ڈالنا چاہے گا کہ وزارت الیکٹرانکس اور انفارمیشن ٹکنالوجی اور وزارت اطلاعات و نشریات نے 2018 میں افراد ، سول سوسائٹی ، صنعتی اکائیوں اور تنظیموں سمیت مختلف اسٹیک ہولڈرز کے ساتھ وسیع مشاورت کی تھی اور اس کے بعد ضابطوں کا مسودہ تیار کرنے کے لیے عوام سے ان کی آراء طلب کی تھی۔ اس کے بعد ایک بین وزارتی میٹنگ میں موصولہ تبصروں پر تفصیل سے تبادلہ خیال کیا گیا تھا ، اور اس کے مطابق قواعد کو حتمی شکل دی گئی تھی۔
ہندوستان کا مستقل مشن اس بات کوبھی واضح کرنا چاہے گا کہ ہندوستان کی جمہوری ساکھ کی شاندار شناخت پوری دنیا میں مسلم ہے۔ ہندوستانی آئین کے تحت آزادی اظہاررائے اور اظہار خیالات کی ہر فرد کو مکمل ضمانت دی گئی ہے۔ آزاد عدلیہ اور ایک مضبوط میڈیا ہندوستان کے جمہوری ڈھانچے کا ایک حصہ ہے۔
ہندوستان کے مستقل مشن کی یہ درخواست ہے کہ منسلک معلومات متعلقہ خصوصی نمائندوں کی توجہ میں لائی جائے تاکہ ہمارے ضابطوں کی توضیح ہوسکے اور اسے سمجھا جاسکے۔
جنیوا میں اقوام متحدہ کے دفتر اور دیگر بین الاقوامی تنظیموں کے دفاتر میں ہندوستان کے مستقل مشن سے ہیومن رائٹس کونسل کی خصوصی عمل درآمد برانچ کی تجدید کرنے کے لیےاس موقع سے فائدہ اٹھانا چاہتا ہے۔
 2021 کے سلسلے میں مختصر معلوماتی نوٹ یہاں منسلک کیا جاتا ہے۔
وزیراعظم کا دفتر
وزیر اعظم نے دس ہزار میٹر کی دوڑ میں چاندی کا تمغہ جیتنے پر کارتکا کمار کو مبارکباد دی
وزیراعظم جناب نریندر مودی نے ہانگژو میں ایشین گیمز میں دس ہزار میٹر ریس ایونٹ میں چاندی کا تمغہ جیتنے پر کارتکا کمار کو مبارکباد دی ہے۔
وزیر اعظم نے ایک ایکس پوسٹ میں کہا:
’’کارتکا کمار نے اپنی غیر معمولی لگن اور ثابت قدمی کے ساتھ دس ہزار میٹر مقابلے میں چاندی کا تمغہ جیتا ہے۔ انھیں مبارکباد اور ان کی آگے کی کوششوں کے لیے میری نیک خواہشات۔‘‘
نوجوانوں کے امور اور کھیل کود کی وزارت
این اے ڈی اے نے اپنی ایتھلیٹس کو ممنوعہ اسٹیرائیڈ کا انجیکشن لگانے والے کوچ کے خلاف پابندی عائد کرادی ہے
نیشنل اینٹی ڈوپنگ ڈسپلنری پینل  نے حال ہی میں اینٹی ڈوپنگ قانون کی خلاف ورزی پر ممبئی میں مقیم ایتھلیٹکس کوچ مکی مینزز پر چار سال کی پابندی اور 50,000 روپے کا جرمانہ عائد کیا ہے۔ مکی مینزز نے ایک ممنوعہ اپنی ٹرینی، کیرتی بھوئیٹے کو ایک ممنوعہ اسٹرائیڈ مادہ ڈروسٹینولون کا انجکشن کو لگایا تھا، کیررتی بھوئیٹے پر دو سال کی پابندی عائد ہے۔
سال 2020 میں، کیرتی بھوئیٹے نے انابولک اینڈروجینک اسٹیرائیڈ، ڈروسٹینولون کے لیے جانچ میں پازیٹیٹو پایا گیا تھا، جو کہ عالمی اینٹی ڈوپنگ ایجنسی کی لسٹ میں ایک ممنوعہ دوا ہے۔ کیرتی بھوئیٹے کو 29 جون 2021 کو ایک اے ڈی ڈی پی نے چار سال کی مدت کے لئے نااہل قرار دیا تھا۔ کیرتی بھوئیٹے نے ایک اپیل داخل کی اور اس سال 18 اپریل کو ایک اینٹی ڈوپنگ اپیل پینل  نے اس کی پابندی کو کم کر کے دو سال کر دیا۔
اے ڈی اے پی کی طرف سے سماعت کے دوران، کیرتی بھوئیٹے نے بتایا تھا کہ ان کے کوچ نے انہیں اور ایک اور کھلاڑی کو سپلیمنٹس کے علاوہ مذکورہ انجکشن بھی لگایا تھا۔ انہوں نے یہ بھی انکشاف کیا کہ ان کی شکایت پر مہاراشٹر ایتھلیٹکس ایسوسی ایشن نے کوچ سے تفتیش کی تھی اور ان پر چار سال کی پابندی لگانے کا فیصلہ کیا تھا۔
اس معلومات پر عمل کرتے ہوئے، این اے ڈی اے نے اس سال 12 مئی کو کوچ مکی مینزز کے خلاف اینٹی ڈوپنگ قانون کی خلاف ورزی کا الزام عائد کیا تھا۔ انہوں نے یہ کہہ کر اپنا دفاع کرنے کی کوشش کی کہ سپلائر نے انہیں یہ کہہ کر گمراہ کیا تھا کہ جو انجکشن انہوں نے ایتھلیٹ کو لگایا ہے وہ ممنوعہ مادے سے پاک تھا۔
ایک اے ڈی اے پی نے30 ستمبر کو کوچ کو کیرتی بھوئیٹے کو انجکشن کے ذریعے اسٹیرایڈ دینے اور نوجوان ایتھلیٹ کو اس کی پرفارمنس سے ناجائز فائدہ اٹھانے کے لیے ڈوپنگ میں ملوث ہونے کا قصوروار ٹھہرایا۔
مئی 2009 سے، اے ڈی ڈی پیز نے 1270 سے زیادہ مقدمات کا فیصلہ کیا ہے۔ مکی مینزز پہلے ایتھلیٹ سپورٹ اہلکار ہیں جن کے خلاف الزامات لگائے گئے ہیں اور ان پر پابندی عائد کی گئی ہے۔ یہ اس بات کا اشارہ ہے کہ این اے ڈی اے اب صرف ان ایتھلیٹس کے خلاف مقدمات پر غور نہیں کرے گا جن کے نمونے ممنوعہ اشیاء کے لیے پازیٹیو آئے ہیں۔
این اے ڈی اے اینٹی ڈوپنگ قانون کی ممکنہ خلاف ورزیوں کی رپورٹ کے لئے ہر کسی کی حوصلہ افزائی کرتا ہے۔ ان کا اینٹی ڈوپنگ قوانین کی خلاف وزری سے متعلق سرگرمی کی رپورٹ کرنے کےلئے ویب سائٹ پر ایک محفوظ لنک موجود ہے۔ این اے ڈی اے کو کو فراہم کرائی جانے والی ہر ایک اطلاع پوری طرح راز میں رکھی جاتی ہے۔ ممکنہ خلاف ورزیوں کی اطلاع دینے کا لنک یہ ہے: https://www.nadaindia.org/speakup-form
۔۔۔۔۔۔۔۔۔۔۔
ش ح۔ا گ۔ن ا۔
U- 12236
(Visitor Counter : 92
صدر جمہوریہ کا سکریٹریٹ
صدر جمہوریہ ہند نے کرسمس کے موقع پر مبارکباد دی
نئی دہلی، 24 دسمبر 2020، صدر جمہوریہ ہند جناب رام ناتھ کووند نے کرسمس کے موقع پر تمام اہل وطن کو مبارکباد پیش کی ہے۔
ایک پیغام میں صدر جمہوریہ نے کہا ہے ’’کرسمس کے مبارک موقع پر میں تمام اہل وطن، خصوصی طور پر اپنے عیسائی بھائیوں اور بہنوں کو دلی مبارکباد اور نیک خواہشات پیش کرتا ہوں۔
کرسمس کے دن خوشی اور جوش و جذبے کے ساتھ حضرت عیسیٰ کا یوم پیدائش منایا جاتا ہے۔ یہ تہوار لوگوں کی زندگی میں امن ، خیر سگالی اور ہمدردی کے جذبے بھر دیتا ہے۔ اس تہوار کے موقع پر ہم اپنے دلوں کو دوسروں کے لئے محبت اور رحم دلی کے جذبوں سے روشن کرتے ہیں۔
مجھے امید ہے کہ یہ تہوار دنیا بھر میں امن کو فروغ دے گا اور نوع انسانی کی ہم آہنگی کو برقرار رکھنے میں مدد کرے گا۔آیئے ہم تہوار کے اس مبارک موقع پر حضرت عیسیٰ کی محبت ، ہمدردی اور انسانیت کی تعلیمات کو اپنی زندگی میں اتاریں اور ملک اور معاشرے کی فلاح بہبود کا عزم کریں‘‘۔
صدر جمہوریہ کا پیغام دیکھنے کے لئے برائے مہربانی یہاں کلک کریں:
۔۔۔۔۔۔۔۔۔۔۔
م ن۔ا گ۔ن ا۔
U-8393
(Visitor Counter : 140
وزیراعظم کا دفتر
وزیر اعظم نے پیرالمپکس کھیلوں کے آغاز پر ہندوستانی ٹیم کو نیک خواہشات پیش کیں
وزیر اعظم جناب نریندر مودی نے ٹوکیو میں پیرالمپکس کھیلوں کے آغاز پر ہندوستانی ٹیم کو نیک خواہشات پیش کی ہیں۔
اپنے ایک ٹوئٹ میں وزیر اعظم نے کہا:
’’ایسے میں جب کہ پیرالمپکس  شروع ہو رہے ہیں، میں ہندوستانی ٹیم کو اپنی طرف سے نیک خواہشات پیش کرتا ہوں۔ ہمیں ان تمام کھلاڑیوں پر فخر ہے جو پیرالمپکس  میں ہمارے ملک کی نمائندگی کر رہے ہیں۔‘‘
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،09جنوری، 2022/
ملک گیر ٹیکہ کاری مہم کے تحت اب تک 151.58 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد5,90,611ہے
فی الحال زیر علاج مریضوں کی شرح1.66 فیصد ہے
شفایابی کی شرح فی الحال96.98 فیصد ہے
گذشتہ 24 گھنٹوں کے دوران 40,863 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,44,53,603
ہوگئی ہے
گزشتہ 24 گھنٹے میں1,59,632 نئے معاملے سامنے آئے ہیں
ٹیسٹ کے بعد متاثرہ پائے جانے والے مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 69 کروڑ ٹیسٹ کئے جاچکے ہیں
اومیکران ویرینٹ کی ریاست وار صورتحال
|
|
نمبر شمار
|
|
ریاست
|
|
اومیکران معاملوں کی تعداد
|
|
ڈسچارج/ صحتیاب/ مائیگریٹڈ
|
|
1
|
|
مہارشٹر
|
|
1,009
|
|
439
|
|
2
|
|
دہلی
|
|
513
|
|
57
|
|
3
|
|
کرناٹک
|
|
441
|
|
26
|
|
4
|
|
راجستھان
|
|
373
|
|
208
|
|
5
|
|
کیرالہ
|
|
333
|
|
93
|
|
6
|
|
گجرات
|
|
204
|
|
160
|
|
7
|
|
تمل ناڈو
|
|
185
|
|
185
|
|
8
|
|
ہریانہ
|
|
123
|
|
92
|
|
9
|
|
تلنگانہ
|
|
123
|
|
47
|
|
10
|
|
اترپردیش
|
|
113
|
|
6
|
|
11
|
|
اڈیشہ
|
|
60
|
|
5
|
|
12
|
|
آندھراپردیش
|
|
28
|
|
9
|
|
13
|
|
پنجاب
|
|
27
|
|
16
|
|
14
|
|
مغربی بنگال
|
|
27
|
|
10
|
|
15
|
|
گوا
|
|
19
|
|
19
|
|
16
|
|
آسام
|
|
9
|
|
9
|
|
17
|
|
مدھیہ پردیش
|
|
9
|
|
9
|
|
18
|
|
اتراکھنڈ
|
|
8
|
|
5
|
|
19
|
|
میگھالیہ
|
|
4
|
|
3
|
|
20
|
|
انڈمان و نکوبار جزائر
|
|
3
|
|
0
|
|
21
|
|
چنڈی گڑھ
|
|
3
|
|
3
|
|
22
|
|
جموں و کشمیر
|
|
3
|
|
3
|
|
23
|
|
پڈوچیری
|
|
2
|
|
2
|
|
24
|
|
چھتیس گڑھ
|
|
1
|
|
0
|
|
25
|
|
ہماچل پردیش
|
|
1
|
|
1
|
|
26
|
|
لداخ
|
|
1
|
|
1
|
|
27
|
|
منی پور
|
|
1
|
|
1
|
|
|
|
میزان
|
|
3,623
|
|
1,409
وزارات ثقافت
وزرات ثقافت نے سنٹرل وسٹا میں ، ہندوستانی ریاستوں کے معروف آرٹ و کلچر ، مالا مال ادبی فن اور وراثت کی نمائش کے لیے ’’سوَر دھروہر فیسٹیول‘‘ کا اہتمام کیا
|
|
اہم جھلکیاں:
حکومت ہند کی وزارت ثقافت نے ’’سوَر دھروہر فاؤنڈیشن‘‘ کے تعاون سے کلانجلی کے تحت تین روزہ ’’سوَر دھروہر فیسٹیول‘‘ کا افتتاح کیا۔
داخلہ سبھی کے لیے مفت ہے۔
تقریب کا آغاز صبح 10 بجے، صبح کے راگوں سے ہوا اور شام 4 بجے سے مختلف ثقافتی پروگرام پیش کئے جائیں گے۔
حکومت ہند کی وزارت ثقافت نے ’’سوَر دھروہر فاؤنڈیشن‘‘ کے تعاون سے کلانجلی کے تحت تین روزہ ’’سوَر دھروہر فیسٹیول‘‘ کا افتتاح کیا۔ ’’سوَر دھروہر فیسٹیول‘‘ ایک موسیقی، آرٹ و ادب کا فیسٹیول ہے جس میں ہندوستان کے معروف آرٹ و کلچر اور ہندوستانی ریاستوں کے مالا مال ادبی فن اور وراثت کی نمائش کی جاتی ہے۔
سوَر دھروہر فیسٹیول کا افتتاح آج مہمان خصوصی جناب مہتاب علی  اور پنڈت للت پرساد  کی کیا۔ پہلے دن کلاسیکل پرفارمنس، غزل، کوی سمیلن، مشاعرہ، صوفی پرفارمنس کا انعقاد کیا گیا۔ غزل جناب دیواکر مینا نے اور صوفی موسیقی جناب ہمسر حیات اور اطہر حیات نے پیش کی۔
کلانجلی کے تحت ہر ہفتے سنٹرل وسٹا میں ثقافتی پروگرام منعقد کیے جا رہے ہیں۔ 3 روزہ فیسٹول 3 اور 4 دسمبر 2022 کو سینٹرل وسٹا، انڈیا گیٹ، نئی دہلی میں جاری رہے گا۔
سوَر دھروہر اتسو صبح کے راگوں کے ساتھ شروع ہوا اور بہت سی مشہور شخصیات نے اپنے فن کا مظاہرہ کیا۔
اس پروگرام میں ہونہار مقامی فنکار معروف فنکاروں کے ساتھ ایک ہی پلیٹ فارم پر اپنی صلاحیتوں کا مظاہرہ کریں گے۔ کوی سمیلن کے ذریعے قومی اور مقامی شعرا اپنے فن پارے پیش کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-13250
(Visitor Counter : 89
جل شکتی وزارت
زیر زمین پانی کا حد سے زیادہ استعمال
جل شکتی کے وزیر مملکت جناب بشویشورتوڈو نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
ملک میں موجود زیر زمین آبی وسائل کا تجزیہ سینٹرل گراؤنڈ واٹر بورڈ  اور ریاستی حکومتوں کے ذریعہ مشترکہ طور پر وقتا فوقتا کیا جاتا ہے۔ 2020 کے زیر زمین پانی کے تجزیہ کا موازنہ پچھلے تجزیوں سے کرنے پر پتہ چلا کہ ملک کے کچھ حصوں میں زیر زمین پانی کی حالت بہتر ہوئی ہے۔
تاہم زیر زمین پانی ایک حرکیاتی ذریعہ ہے، اسی لئے مرکزی حکومت اور ریاستی حکومتوں نے،بعض حصوں میں زیر زمین پانی کی حالت بہتر ہونے کے رجحان کے باوجود زیر زمین پانی کے تحفظ اور ان کے انتظام کے ساتھ ساتھ ملک میں بارش کے پانی کے تحفظ کو مؤثر طریقے سے نافذ کرنے کے لئے کئی اہم قدم اٹھائے ہیں ،جس کی تفصیلات یہاں دیکھی جا سکتی ہیں::http://jalshakti-dowr.gov.in/sites/default/files/Steps_to_control_water_depletion_Feb2021.pdf.۔ اس سلسلے میں کی گئی کچھ اہم پہل سے متعلق معلومات ضمیمہ میں فراہم کی گئی ہیں۔
مزید برآں کئی ریاستوں نے پانی کے تحفظ کے شعبہ میں قابل ذکر کام کئے ہیں جیسے کہ راجستھان میں ’مکھیہ منتری جل سواولمبن ابھیان‘، مہاراشٹر میں ’جل یکت شیبر‘، گجرات میں ’سوجلام سوفلام ابھیان‘، تلنگانہ میں ’مشن کاکاتیہ‘،آندھراپردیش میں ’نیروچیٹو‘، بہار میں ’جل جیون ہریالی‘،ہریانہ میں ’جل ہی جیون‘ اور تمل ناڈو میں ’کڈی مارامت اسکیم‘۔
ملک میں آبپاشی ،بارش کی کمی ،آبادی میں اضافہ ، غذائی تحفظ ، صنعت کاری اور شہرکاری سمیت متعدد استعمال کے لئے تازہ پانی کی بڑھتی ہوئی ضرورتوں کے مدنظر زمین سے مسلسل پانی نکالنے کی وجہ سے ملک کے کئی حصوں میں زیر زمین پانی کی سطح گھٹتی بڑھتی رہتی ہے۔
مزید برآں سال 2020 میں سینٹرل گراؤنڈ واٹر بورڈ اور ریاستی حکومتوں کے ذریعہ مشترکہ طور پر زیر زمین پانی کے تجزیہ کے مطابق ملک میں تمام طرح کے استعمال کے لئے زمین سے سالانہ تقریبا 245 بلین کیوبک میٹر  پانی نکالا گیا جس میں 218 بلین کیوبک میٹر پانی کا استعمال زراعت میں کیا گیا ۔
اس محکمہ نے 24 ستمبر 2020 کوگائڈ لائنس جاری کرکے ملک میں زیر زمین پانی نکالنے کو قابو میں کرنے سے متعلق ضابطے بنائے تھے۔پانی چونکہ ریاستی موضوع ہے لہذا اس گائڈ لائن میں زرعی شعبہ میں زیر زمین پانی کے مستحکم انتظام کے لئے اشتراکی طریقہ کار اپنانے کی وکالت کی گئی ہے۔
ملک کے جن علاقوں میں پانی کی کمی ہے وہاں پر اٹل بھوجل یوجنا  نافذ کیا جارہا ہے ۔ اس کے تحت گرام پنچایت کی سطح پر باہم اشتراکی طریقہ سے آبی تحفظ کے منصوبہ کے تیاری اور مقامی برادریوں کو زیر زمین اور زمین کی سطح کے اوپر موجود پانی کو مناسب طریقے سے استعمال کرنے کی ضرورت پر زور دیا جاتا ہے۔
زراعت اور کسانوں کی فلاح وبہبودکا محکمہ  پردھان منتری کرشی سینچائی یوجنا  کے جزو، ہر بوند کے ساتھ مزید فصل کو نافذ کررہا ہے جو کہ سال 16-2015 سے ہی نافذ العمل ہے ۔ پی ایم کے ایس وائی – ہربوند کے ساتھ مزید فصل کے تحت بنیادی طور پر کھیتوں میں مناسب طریقے سے پانی کے استعمال پر توجہ مرکوز کی جاتی ہے اور خورد سینچائی کے ذریعہ زمین سے کم پانی نکالنے پر زور دیا جاتا ہے۔
وزیراعظم کا دفتر
وزیراعظم 11 اکتوبر کو انڈین اسپیس ایسوسی ایشن کاآغاز کریں گے
نئی دہلی،9 اکتوبر 2021/وزیراعظم جناب نریندر مودی 11 اکتوبر 2011 کو صبح 11 بجے ویڈیو کانفرنسنگ کے ذریعہ انڈین اسپیس ایسوسی ایشن  کا آغاز کریں گے۔ وہ اس اہم اور یادگار موقع پر خلائی صنعت کے نمائندوں سے بھی بات چیت کریں گے۔
انڈین اسپیس ایسوسی ایشن  کے بارے میں
آئی ایس پی اے خلائی اور سٹیلائٹ کمپنیوں کی پریمئر انڈسٹری ایسوسی ایشن ہے، جو ہندستانی خلائی صنعت کی اجتماعی آواز بننا چاہتی ہے۔ یہ پالیسی کی وکالت کرے گی اور حکومت اور اس کی ایجنسیوں سمیت انڈین اسپیس دائرہ کار کے تمام اسٹیک ہولڈرز کے ساتھ مشغول رہے گی۔ آتم نربھر بھارت کے وزیراعظم کے وژن کی بازگشت کرتے ہوئے آئی ایس پی اے ہندستان کو خود انحصار ، تکنیکی لحاظ سے ترقی یافتہ اور خلائی میدان میں ایک سرکردہ کھلاڑی اور رہنما بنانے میں مدد دے گا۔
آئی ایس پی اے کی نمائندگی خلا اور سٹیلائٹ ٹیکنالوجیز میں جدید صلاحیتوں والے گھریلو اور عالمی کارپوریشنز کے ذریعہ کیاجاتا ہے ۔ اس کے بانی ممبران میں لارسن اینڈ ٹوبرو، نیلکو  ون ویب ، بھارتی ایئر ٹیل، میپ مائی انڈیا، والچنڈ نگر انڈسٹریز اور اننت ٹیکنالوجی لمیٹیڈ شامل ہیں۔ دیگر بنیادی ممبران میں گودریج، ہگیز انڈیا، ایزسٹا، بی ایس ٹی ایرو اسپیس پرائیوٹ لمیٹیڈ ، بی ای ایل، سینٹم الیکٹرانکس، میکسار انڈیا شامل ہیں۔
ش ح۔ ش ت۔ج
Uno-9884
(
قانون اور انصاف کی وزارت
قانون اورانصاف کی وزارت نے مشن لائف کے حصے کے طورپر پودے لگائے
قانون اورانصاف کی وزارت کے قانونی امورکے محکمے کے سکریٹری جناب نتن چندر اور دیگرممتاز اورسرکردہ عہدیداروں نے ماحولیات کے عالمی دن کے موقع پر مشن لائف کے حصے کے طورپر شجرکاری کی مہم میں حصہ لیا۔ حکومت ہند کی آب وہوا ، جنگلات اور موسمیاتی تبدیلی کی وزارت  نے مشن لائف پرزوردینے کے ساتھ ماحولیات کا عالمی دن -2023منانے کاپروگرام بنایاتھا۔ وزیراعظم جناب نریندرمودی کے ذریعہ متعارف کرائے گئے مشن لائف کے تصور کا مقصد ، افراد کی اپنے طرز زندگی میں تبدیلیاں لانے کی حوصلہ افزائی کرکے اوروسائل کے ذمہ دارانہ اور باشعور استعمال پرزوردے کر پائیدار زندگی کو فروغ دینا ہے ، تاکہ ماحولیات کا تحفظ کیاجاسکے اور اسے محفوظ رکھاجاسکے ۔
وزارت آیوش
سربانند سونووال کل نئی دہلی میں دو روزہ قومی آیوش مشن  کانکلیو کا افتتاح کریں گے
این اے ایم نے آیوش نظام کو محفوظ رکھنے اور اسے فروغ دینے اور مرکزی دھارے کے صحت کی دیکھ بھال کے نظام میں اس کے انضمام میں اہم کردار ادا کیا ہے
آیوش کی وزارت نئی دہلی میں 18 سے 19 مئی 2023 تک دو روزہ قومی آیوش مشن کنکلیو کا انعقاد کر رہی ہے۔ مرکزی وزیر صحت اور خاندانی بہبود ڈاکٹر منسکھ منڈاویہ مہمان خصوصی ہوں گے۔ آیوش اور بندرگاہوں، جہاز رانی اور آبی گزرگاہوں کے وزیر جناب سربانند سونووال جموں و کشمیر کے نمائندوں سمیت اتر پردیش، مدھیہ پردیش، ہریانہ، ہماچل پردیش، گوا، جھارکھنڈ، اترا کنڈ، آسام، میزورم، ناگالینڈ، اروناچل پردیش کے صحت اور آیوش کے وزراء کی موجودگی میں کنکلیو کا افتتاح کریں گے۔
اتر پردیش کے نائب وزیر اعلیٰ جناب برجیش پاٹھک اور آیوش کے وزیر مملکت ڈاکٹر منجپرا مہندر بھائی بھی آیوش کی وزارت کے دیگر افسران کے ساتھ افتتاحی اجلاس میں موجود ہوں گے۔ اس موقع پر آیوش کی وزارت کا آئی سی ٹی اقدام بھی شروع کیا جائے گا۔
قومی آیوش مشن  آیوش کی وزارت کا اہم پروگرام ہے اور ریاستوں اور مرکز کے زیر انتظام علاقوں کی حکومتوں کے سرگرم تعاون کے ساتھ یہ ریاستوں میں صحت اور تندرستی کے منظر نامے کو بدل رہا ہے۔ دو روزہ کنکلیو اسٹیک ہولڈرز کے درمیان بہتر تال میل کی راہ ہموار کرے گا اور اے ایچ ڈبلیو سی کے کام کو مضبوط بنائے گا۔
دو روزہ کنکلیو کے دوران حصہ لینے والی ریاستوں سے تعلق رکھنے والے ماہرین قومی آیوش مشن  کے مختلف پہلوؤں پر غور و فکر کریں گے، جو کہ این اے ایم کے تحت بجٹ خرچ کرنے میں بہتر کارکردگی پر توجہ مرکوز کریں گے اور اسکیم کو بہتر طریقے سے انجام دینے کے لیے ادارہ سازی کریں گے، تاکہ آیوش ہیلتھ کو دوائیوں کی بہتر فراہمی کو ممکن بنایا جاسکے۔ اس کا مقصد آیوش کے لیے سہولیات، صلاحیت کی تعمیر اور آیوش ہیلتھ ویلنیس سینٹرز  کی اپ گریڈیشن، آیوش میں تعلیمی ماحولی نظام کو مضبوط کرنا، عوامی صحت اور آیوش پبلک ہیلتھ کیئر میں تحقیق اور معیار کی یقین دہانی کے لیے تکنیکی انضمام کو مضبوط کرنا ہے۔
آیوش کی وزارت کی کوشش آیوش نظام کے انضمام کے ذریعے صحت عامہ اور بہبود کے نظام کو مضبوط کرنا ہے۔ قومی آیوش مشن کا علمبردار پروگرام 2014 میں شروع کیا گیا تھا اور اس نے ہندوستان کے روایتی نظام طب کے تحفظ اور فروغ اور مرکزی دھارے میں صحت کی دیکھ بھال کے نظام میں ان کے انضمام میں اہم کردار ادا کیا ہے۔ اس کا مقصد حکومت ہند کی آیوشمان بھارت اسکیم کے ایک حصے کے طور پر آیوش صحت معالجہ مراکز  کے ذریعے ملک بھر میں آیوش صحت کی دیکھ بھال کی خدمات کی دستیابی، رسائی اور معیار کو بڑھانا ہے۔ این اے ایم نئے متعارف کرائے گئے آیوش پبلک ہیلتھ پروگراموں کے علاوہ آیوش خدمات اور آیوش تعلیمی اداروں کے اجزاء پر مشتمل ہے۔
مرکزی کابینہ نے موجودہ آیوش ڈسپنسریوں/صحت ذیلی مراکز کو مرکزی امداد یافتہ اسکیم موڈ میں اور قومی آیوش مشن  کے وسیع نظام کے تحت مرحلہ وار انداز میں اپ گریڈ کرتے ہوئے 12,500 آیوش ایچ ڈبلیو سی کے آپریشنلائزیشن کو منظوری دی ہے۔ اب تک ہندوستان بھر میں 8500 سے زیادہ اے ایچ ڈبلیو سی قائم کیے گئے ہیں اور وہ کمیونٹیز کی خدمت کر رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 51
اسٹیل کی وزارت
این ڈی ایم سی – ماحول دوست کانکن نے عالمی یوم ماحولیات 2022 منا یا
وزارت اسٹیل کے تحت خام لوہے کا سب سے بڑا پروڈیوسر ، نیشنل منرل ڈیولپمنٹ کارپوریشن لمیٹڈنے حیدرآباد میں اپنے صدر دفتر میں ’صرف ایک زمین ‘ کے کلیدی موضوع پر عالمی یوم ماحولیات 2022 منایا ۔ انڈین انسٹی ٹیوٹ آف ٹکنالوجی، دہلی کے پروفیسر جناب مکیش کھرے اس تقریب کے مہمان خصوصی تھے اور این ایم ڈی سی کے سی وی او جناب ونیت پانڈےبطور مہمان اعزازی موجود تھے۔ اس پروگرام میں این ایم ڈی سی کے ای ڈی  جناب بی ساہو، ای ڈی  شری اے کے پادھی، چیف جنرل منیجر جناب ایم جے پال ریڈی اور سینئر افسران بھی موجود تھے۔
ایک عالمی ماہر ماحولیات اور ہندوستان میں فضائی آلودگی کے خدشات پر سرفہرست محققین میں سے ایک پروفیسر کھرے نے کمپنی کی پائیدار کان کنی کے مقاصد پر این ایم ڈی سی کے وژن کی ستائش کی اور کہا کہ ماحول اور کمیونٹی کے تئیں کان کنی کے بڑے ادارے کی دہائیوں کی وابستگی ایک مضبوط ای ایس جی فریم ورک بنا رہی ہے۔ مستقبل میں، کان کنوں اور انجینئروں کو کان کنی کے لیے ایک معاشی، انجینئرنگ کی موثر، اور ماحولیات کے بارے میں شعوری نقطہ نظر کو برقرار رکھنا چاہیے۔
این ایم ڈی سی نے ایک مضبوط جنگلاتی پروگرام بنایا ہے اور اپنے پروجیکٹوں میں اور اس کے ارد گرد 3.0 ملین سے زیادہ شجر کاری کی ہے۔ جنگلات کے تئیں این ایم ڈی سی کے عزم کا اعادہ کرتے ہوئے، جناب ونیت پانڈے نے کہا، "ہم ماحولیاتی طور پر حساس علاقوں میں کان کنی کرتے ہیں اور یہ ہمارا فرض ہے کہ کانوں کو ان کی قدرتی حالت میں بحال کریں۔’صرف ایک زمین ‘ کاکلیدی موضوع 50 سالوں سے موزوں رہا ہے اور ہمارے مستقبل میں بھی یہ موزونیت جاری رہے گی۔
این ایم ڈی سی کے کان کنی کمپلیکس نے انڈین بیورو آف مائنز سے ان کی ذمہ دار کانکنی اور وسائل کی منصوبہ بندی کے لیے 5 اسٹار ریٹنگ حاصل کی ہے۔ حکومت ہندکی جانب سےماحول دوست اقدامات کی سمت میں کی جارہی کوششوں میں تعاون کرتے ہوئے، کمپنی نے قابل تجدید بجلی کی پیداوار میں سرمایہ کاری کی ہے، صفر فضلہ کی کان کنی کا نفاذ کر رہی ہے، اور ماحول دوست دھات کی نقل و حمل کے لیے 15 ایم ٹی پی اے کی صلاحیت والی سلری پائپ لائن بچھائی جا رہی ہے۔
اپنے ملازمین کو عالمی یوم ماحولیات کی مبارکباد دیتے ہوئے، این ایم ڈی سی کے سی ایم ڈی جناب سمیت دیب نے کہا، ’’ماحول دوست کان کنی کا جملہ عام طور پر ایک آکسیمرون ہے لیکن ہم اپنے کاروبار کے مرکز میں ماحولیات کے تحفظ کے ساتھ اس سے آگے نکلنے میں کامیاب رہے ہیں۔ ہندوستان کا سب سے بڑاخام لوہا پیدا کرنے والا ہونے کے ساتھ، این ایم ڈی سی ماحول دوست کان کنی کو اپنانے اور اس کی حوصلہ افزائی کرنے میں ایک اہم کردار ادا کررہا ہے۔"
عالمی یوم ماحولیات 2022 کے موقع پر، جناب بی ساہو نے ملازمین کو ماحولیات کے تحفظ اورفروغ میں اپنا تعاون دینے کا حلف دلایا ۔ این ایم ڈی سی کے ملازمین کو جوٹ بیگ، مٹی کی بوتلیں، بایوڈیگریڈیبل قلم اور پودےپیش کیے۔ این ایم ڈی سی کے محکمہ ماحولیات نے 23 مئی 2022 کو مضمون نویسی اور تقریری مقابلے کا بھی انعقاد کیا اور جیتنے والوں کواعزاز سے نوازا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-6124
(Visitor Counter : 134